PRIMĂRIA COMUNEI MACEA
PRIMAR
REFERAT DE APROBARE
Nr. 3740/08.04.2024
cu privire la aprobarea devizului general al obiectivului de investiții „Amenajare curte şi teren de sport Şcoala Gimnazială Pavel Covaci Macea- Local din Macea, str. Şcolii, nr. 1”, precum și a documentaţiei tehnico-economice aferente


În vederea implementării obiectivul de investiție „Amenajare curte şi teren de sport Şcoala Gimnazială Pavel Covaci Macea- Local din Macea, str. Şcolii, nr. 1” a fost realizat de către  SC COLOSAL DEVIZ SRL, documentaţia tehnico-economică.

Valoarea totală a proiectului, potrivit devizului general al obiectivului de investiție este în cuantum de 462.184,87 lei fără T.V.A, și se propune amenajarea curţii şi a terenului de sport a Şcolii Gimnaziale Pavel Covaci Macea- Local din Macea, str. Şcolii, nr. 1.

[bookmark: _GoBack]Principalii indicatori tehnici:  Se propune amenajarea curţii şcolii gimnaziale prin realizarea unui teren de sport în suprafaţă de 450 mp, cu următoarea structură: 25 cm piatră spartă, 15 cm strat de balast compactat, strat de folie tip geotextil, 10 cm placă de beton armat cu fibre de polipropilenă, 30 mm strat tartan; realizare acces din pavaj de 8 cm, în suprafaţă totală de 469 mp, montat pe strat de piatră spartă de 25 cm, strat de balast compactat de 15 cm, folie de tip geotextil, strat de pietriş compactat (sort) de 10 cm cu borduri perimetrale încastrate într-un pat de beton;  spaţii verzi amenajate  şi irigate printr-un sistem  format din 14 aspersoare; iluminarea ansamblului se va realiza cu ajutorul a 7 stâlpi de iluminat cu înălţimea de 6 m şi cu corp de iluminat LED de 100W.

Valoarea totală a proiectului va trebui să fie asigurată din bugetul local al comunei Macea.
	
În conformitate cu prevederile art. 44 (1) din Legea nr. 273/2006 privind finanțele publice locale documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale,  se aprobă de către autorităţile deliberative. Ținând seama și de prevederile art. 10, alin. (4) lit. b) din Hotărârea Guvernului nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, rezultă că devizul general al lucrării se actualizează la data solicitării autorizaţiei de construire.


În temeiul art. 136 alin. (8) lit. a) și  alin. (10) din Codul administrativ aprobat prin Ordonanța de Urgență a Guvernului nr. 57/2019 

PRIMARUL COMUNEI MACEA

supune aprobării Consiliului local Macea proiectul de hotărâre nr. 43 din 08.04.2024 cu privire la aprobarea devizului general al obiectivului de investiție „Amenajare curte şi teren de sport Şcoala Gimnazială Pavel Covaci Macea- Local din Macea, str. Şcolii, nr. 1”, precum și a documentaţiei tehnico-economice aferente.  

